  Майя Бывальцева «Удмурт нылкышно кенеш» огазеяськонлэн 25 ар тырмонэзлы тупатэм «Анайлы сӥзьыса» улосвылкуспо форуме Башкортостанысь удмурт нылкышноос пыриськизы. Ужрад 18-тӥ толсуре Удмуртиысь Калыкъёслэн эшъяськон юртазы ортчиз. Кызьы вераз журналистъёслы Выль Татышлыысь Историяя но лулчеберетъя удмурт центрысь валтӥсь ӧнерчи Ирина Самигулова, 2016-тӥ арын ужъюртлэн бурд улаз кышномуртъёслэсь «Эшъяськон тугоко» клубзэс кылдытӥзы. Отчы Татышлы ёросысь пӧртэм удмурт гуртъёсысь нылкышноослэн огазеяськонъёссы пыро. Башкортостанысь удмурт нылкышноослэн ужпумъёссы Удмуртиын улӥсьёслэсь пӧртэм ӧвӧл. Ужпумъёс, котькинлэн сямен ик, со семьяез утён, кышномуртлэсь данзэ возён, тужгес но удмурт кышномуртлэсь, нылпиосты будэтон: соос мед вераськозы удмурт кылын соос медам кепыралэ, медам возьдаське удмурт сямен анай шуыны, атай шуыса вазиськыны, котькуд семьяын со ужпум. Кышномурт ведь со ас дораз но кузё – со валтэ, уте семьяез. Уката ик али тросэз пиосмуртъёс ужало палэнын, ваньмыз кышномурт вылын возиське Ирина Самигулова, Выль Татышлыысь Историяя но лулчеберетъя удмурт центрысь валтӥсь ӧнерчиИрина Самигуловалэн кылъёсызъя, гуртъёсысь нылкышно клубъёс туж тыршыса ужало, «котькудӥз вань сюлэмзэ поныса». Элькунысьтызы, ёросысьтызы одӥг йӧскалык ужрад но соостэк уг ортчы. Чебересь удмурт костюмъёсын кышномуртъёсмы лыкто. Соос не просто чебер дӥсяськыса лыкто, соос лыкто чебер ужзэс возьматыны, чебер ужлы дышетскыны, ог-огенызы вераськыса, люкиськыса, азьлане учкыны Ирина Самигулова, Выль Татышлыысь Историяя но лулчеберетъя удмурт центрысь валтӥсь ӧнерчиСолэн верамезъя, клубъёсы пӧртэм аресъем нылкышноос ветло, но тросгес – арлыдоос. Пенсие потэмзы бере соослэн сюлмазы мӧзмыт луэ, соослэн потэ ужамзы, вераськемзы, асьсэлэсь малпанъёссэс шараямзы. Мылкыдзыя соос туж задоресь, шуэ Ирина Самигулова. Соин ик песянайёсын азьын нимысьтыз ужпум пуктэмын. Мон сыӵе задача пуктӥсько кышномурт клубъёс азьын – тӥ асьтэос но ужалэ и сьӧрады валтыны но быгатэ егитъёсты, мед лыктозы егитъёс но. <…> Пенсионеръёс все таки сыӵе поколение, кудӥз, кызьы шуод ини, сыӵе воспитаниен лидерский, шуом, коньдонэз малпатэк, дырдэ малпатэк, именно пырак астэ сётыны, быдэсак астэ сётыны, шуом, шаеред понна, гуртэд понна, калыкед понна. А туала егитъёс, соослэсь учкем карыса, мед дышетскыса мынозы. Вот сыӵе милям одӥгез валтӥсь ужпуммы Ирина Самигулова, Выль Татышлыысь Историяя но лулчеберетъя удмурт центрысь валтӥсь ӧнерчиВатсалом, Башкортостанысь Татышлы ёросысь удмурт нылкышноослэн клубъёссылэн азьветлӥсьёссы Ижкаре нырысьсэ гинэ уг вуо ни. Ар талэсь азьвыл соос «Удмурт нылкышно кенешлэн» «Табань-клубезлэн» пумиськоназ ветлӥзы.  Тодэ вайытом, алигес Ирина Самигулова Эмиль пиеныз Башкириын ортчем анай кылын кылбуръёсъя «Мынам кылы – эшъяськон кыл» ужрадын вормисьёс пӧлы шедизы.     Тегъёс: Ижкар Удмуртия Башкирия удмуртъёс Удмуртнылкышнокенеш удмуртлык нылкышноос  